b"\n_START_ARTICLE_\nD\xc5\xbeemgang dzong\n_START_SECTION_\nZgodovina\n_START_PARAGRAPH_\nSedanji dzong so zgradili leta 1655 na mestu majhnega samostana, ki ga je zgradil Lama Zhang Dorji Dragpa po prihodu iz Tibeta v 12. stoletju oziroma leta 1163.    Takrat se je regija D\xc5\xbeemgang imenovala Khengrig Namsum. Regija je namre\xc4\x8d bila razdeljena med ve\xc4\x8d kraljevstev in lokalne veljake, ki so posku\xc5\xa1ali pridobiti nadvlado drug nad drugim. Neki Njakhar Dung naj bi bil najmo\xc4\x8dnej\xc5\xa1i oblastnik v regiji. Sredi 17. stoletja je \xc5\xa0abdrung Ngawang Namgyal toliko konsolidiral svojo mo\xc4\x8d na vzhodnih regijah, da se je lahko usmeril na osrednjo regijo. Imenoval je penlopa v Trongsa. Tunglabi Dung, rival Nakharja Dunga je poklical, da intervenira penlop iz Trongsa, ki je tudi premagal vojsko Njakhar Dunga. Vsi drugi oblastniki so se predali in tako je vsa regija Kheng pri\xc5\xa1la pod penlopa. Trdnjava je bila zgrajena leta 1655 kot enonadstropna zgradba, da bi simbolizirala zdru\xc5\xbeitev treh gospostev ali Khengrig Namsuma. Po po\xc5\xbearu je leta 1963 dzong obnovil tretji butanski kralj D\xc5\xbeigme Dorji Vang\xc4\x8duck in po njem imenoval novo ustanovljeno regijo, dzong pa je bil preimenovan v Dechen Yangtse ali Druk Dechen Yangtse. Sredi 80-tih  je bila regijska administracija preseljena iz gradu v lo\xc4\x8deno dvonadstropno stavbo.\n_START_SECTION_\nLjudsko izro\xc4\x8dilo in miti\n_START_PARAGRAPH_\nPo lokalnem ljudskem izro\xc4\x8dilu in mitih naj bi ime dzonga izviralo iz samostana, ki je bil imenovan po ustanovitelju lami Zhangu \xc2\xbbZhangang\xc2\xab\xc2\xa0(pomeni: 'neizmerno privzdignjen') oziroma po svojem ustanovitelju. Lama Zhang je bil u\xc4\x8denec \xc5\xa1ole Drukpe Kagyud, ki je pri\xc5\xa1el v Butan iz Zhamlinga na Tibetu, da bi raz\xc5\xa1irjal budizem. Po ljudskem mitu je mo\xc4\x8dno bo\xc5\xbeanstvo Khaling imenovano Lango rovarilo proti lami Zhangu in ga ubilo pri vasi Trong, ki naj bi bila zaradi tega prekleta. Zato verjamejo, da bodo ljudje iz Tronga vedno revni."